open-index/open-wikipedia-markdown huggingface dataset:
Sairaalasänky

**Sairaalasänky** on erikoissänky, joka on suunniteltu erikoissairaanhoidon tai perusterveydenhuollon potilaille. Niitä on myös käytössä kotihoidossa ja palvelutaloissa. Sängyn rakenne ja muotoilu on suunniteltu niin, että  se mahdollistaa helpon liikuteltavuuden, korkean kuormitettavuuden ja kestävyyden. Sänkyjen patjoilla estetään painehaavojen syntyä ja niilä voidaan myös hoitaa painehaavoja. Sänkyjä valmistetaan myös konepestäviänä, joka mahdollistaa sängyn puhdistamisen pesukoneesa. 

Potilaspaareja käytetään päivystyspoliklinikoilla, heräämöissä ja pienissä toimenpiteissä. Synnyttäjille on synnytyssänkyjä, joita käytetään synnytyksen eri vaiheissa. Vastasyntyneille on vauvasänkyjä. Lapsille on lasten sairaalasänkyjä. Tehohoitoon on suunniteltu erikoissänkyjä, joissa on esimerkiksi integroitu vaaka ja ajolaite, joka helpottaa potilaan siirtoja sairaalan sisällä.

Hollolassa toimiva Lojer on Pohjoismaiden suurin sairaalasänkyjen valmistaja. Eurooppalaisia isoja sairaalasänkyjen valmistajia ovat esimerkiksi Tsekissä ja Hollannissa toimiva Linet sekä saksalainen Stiegelmeyer. Yhdysvalloissa sairaalasänkyjä valmistavat Hillrom ja Stryker. Näillä kaikilla on maahantuontia myös Suomeen.

Sairaalasängyt ovat iso tuoteryhmä, joita käytetään päivittäin potilaiden hoitoon. Oikea käyttö, säännöllinen tarkisus ja huolto pitävät ne turvallisina potilaille sekä henkilökunnalle. Käyttöön kuuluu turvallisuusriskejä, jotka voivat aiheuttaa vaaratilanteita. Viranomaiset käsittelevät vuosittain useita sairaalasänkyihin liittyviä vaaratilanneilmoituksia. Vaaratilanteiden vakavuus vaihtelee läheltä piti -tilanteista aina kuolemantapauksiin asti.  

## Lähteet
Portugalin ralli 2024

**Portugalin ralli 2024** (virallisesti *57. Vodafone Rally de Portugal 2024*) oli rallin maailmanmestaruussarjan kilpailu kaudella 2024. Kilpailu järjestettiin 9.–12. toukokuuta 2024 ja kilpailun huoltopaikka oli Matosinhosissa.

## Kilpailijat

Kilpailuun ilmoittautui 69 autokuntaa. Ilmoittautuneissa on yhdeksän Rally1-autokuntaa, joiden lisäksi mukana on WRC2- ja WRC3-sarjoissa kilpailevia autokuntia.

## Erikoiskokeet

## Tapahtumia
Lauantaina Kalle Rovanperä ajoi ulos johtopaikalta ja pian tämän jälkeen Oliver Solberg ajoi ulos ollessaan WRC2-luokan johdossa. Tämän jälkeen Sébastien Ogier siirtyi yleiskilpailun johtoon ja Yohan Rossel nousi WRC2-luokan kärkipaikalle.

Elfyn Evansilla oli kilpailussa ongelmia ja ennen erästä erikoiskoetta kartanlukija Scott Martin unohti nuottikirjan pöydälle. Martin luki nuotteja matkapuhelimesta, mutta samalla erikoiskokeella kaksikko kärsi myös rengasrikosta.

## Lähteet
Seksuaali- ja sukupuolivähemmistöjen oikeudet Bhutanissa

**Seksuaali- ja sukupuolivähemmistöjen oikeuksien** taso **[[Bhutan]]issa** on näiden oikeuksien tilannetta eri maissa kartoittavan Equaldexin mukaan 48/100 (2024) parhaan mahdollisen tason ollessa 100/100.

Bhutanin hallitsija Jigme Khesar Namgyal Wangchuck hyväksyi vuonna 2021 rikoslain muutoksen, jonka tuloksena samaa sukupuolta olevien parien välinen seksuaalinen kanssakäyminen dekriminalisoitiin Bhutanissa 17. helmikuuta 2021. Dekriminalisointia oli alun perin ehdottanut talousministeri Namgay Tshering, joka katsoi seksuaali- ja sukupuolivähemmistöjen yleisen hyväksynnän olleen Bhutanissa laajaa. Lisäksi Tshering näki mainehaittana maalle aiemman lain, joka oli kriminalisoinut "sodomian" ja muun "luonnonvastaisen" seksuaalisen käyttäytymisen.

Bhutanissa ei tunnusteta samansukupuolisten parien avioliittoja. Asepalvelus on maassa sallittu homoseksuaaleille, ja suojaikäraja on hetero- ja homoseksuaalisten suhteiden osalta yhteneväinen. Bhutanissa ei kuitenkaan ole turvattu lailla syrjintäsuojaa. Sukupuolenkorjausprosessi on Bhutanissa sallittu transsukupuolisiksi todetuille henkilöille. Vuonna 2022 Tashi Choden kruunattiin ensimmäisenä lesbona Miss Bhutaniksi. Hän nousi Bhutanissa queer-yhteisön ikonin asemaan.

## Lähteet
Talia Mae Bettcher

**Talia Mae Bettcher** (s. 8. lokakuuta 1966, Calgary, Alberta) on kanadalainen filosofi ja sukupuolentutkija. Hän on toiminut filosofian professorina Kalifornian osavaltionyliopistossa vuodesta 2011 lähtien.

Bettcher valmistui kandidaatiksi (*Bachelor of Arts*) filosofian ja kielitieteen oppiaineessa Yorkin yliopistossa vuonna 1991 ja väitteli tohtoriksi (*Doctor of Philosophy*) filosofiasta Kalifornian yliopiston Los Angelesin kampuksella vuonna 1999. Hän on transnainen, joka on erikoistunut tutkimuksessaan transsukupuolisuutta koskeviin filosofisiin kysymyksiin. Hän on tutkinut myös George Berkeleyn filosofiaa.

## Julkaisut

* *Berkeley's philosophy of spirit: consciousness, ontology and the elusive subject*. Continuum Press 2007.
* *Berkeley: a guide for the perplexed*. Continuum Press 2009.

## Lähteet
Anneli Luhtala

**Anneli Luhtala** (s. 1956) on suomalainen filologi, joka on toiminut latinan kielen professorina Helsingin yliopistossa vuodesta 2024 lähtien. Hän väitteli filosofian tohtoriksi klassillisesta filologiasta Helsingin yliopistossa vuonna 1997.

## Julkaisut

* *On the origin of syntactical description in Stoic logic* (väitöskirja). Helsingin yliopisto 1997.
* *Grammar and philosophy in late antiquity: A study of Priscian's sources*. John Benjamins Publishing Company 2005.
* *Grammatical Treatises in the Middle Ages*. Brepols 2021.

## Lähteet

## Aiheesta muualla

* Helsingin yliopiston tutkimusportaali
Hallinnon tutkimus (lehti)

**Hallinnon tutkimus** on Hallinnon Tutkimuksen Seuran julkaisema tieteellinen aikakausilehti, jonka artikkelit liittyvät julkiseen hallintoon sekä yritysten ja järjestöjen hallintoon kohdistuvaan tutkimukseen. Lehdessä käsitellään temaattisesti hallintoon, organisointiin tai johtamiseen liittyviä kysymyksiä . Vaikka lehden pääpaino onkin julkisen hallinnon ja johtamisen ominaiskysymyksissä, siinä voidaan julkaista myös artikkeleita, jotka koskevat yritysten johtamista ta kolmannen sektorin organisaatioiden teemoja .  Lehden päätoimittajana toimii vuonna 2024 Harri Jalonen Vaasan yliopistosta .

## Tieteellinen taso ja lehden saama tuki
Hallinnon Tutkimus on arvioitu julkaisufoorumin tasolle 2 (JUFO 2) ja lehdessä julkaistavilta vertaisarvioiduilta artikkeleilta edellytetään, että ne tuottavat uutta tietoa tai uusia näkökulmia käsittelemäänsä aihepiiriin ja siten osaltaan edistävät aiheesta käytävää tieteellistä keskustelua. Lehdellä on käytössään Tieteellisten seurain valtuuskunnan (TSV) vertaisarviointitunnus. 

ja se on saanut TSV:n kautta tieteellisen julkaisutoiminnan avustusta, jota opetus- ja kulttuuriministeriö on myöntänyt Veikkauksen tuotoista . 

## Lähteet
Pikkukidushai

**Pikkukidushai** (*Hexanchus nakamurai*) on yksi viidestä tunnetusta elävästä kidushailajista. Pikkukidushait ovat syvän meren eläjiä, ja ne viihtyvät trooppisissa ja lämpimissä lauhkeissa vesissä erityisesti Intianmerellä ja läntisellä Tyynellämerellä.

## Anatomia
Pikkukidushai on solakka ja hai jolla on kapea pää ja suuret silmät. Sillä on kuudet kidukset normaalin viiden sijasta. Hailajilla on pieni selkäevä pyrstövartensa juuressa, ja sen pyrstöevän yläosa on huomattavan pitkä.  Pikkukidushain selkäpuoli on väriltään vaaleanruskea, ja sillä on vaalea tai lähes valkoinen vatsa. Joidenkin yksilöiden evien reunat ovat myöskin vaaleita.

Täysikasvuisten pikkukidushaiden koko vaihtelee noin 1,6 metrin paikkeilla, mutta ne voivat kasvaa jopa 1,8-metrisiksi. Vastakuoriutuneet pikkukidushait ovat noin 40–43 senttimetriä pitkiä.

## Elinympäristö ja levinneisyys
Pikkukidushaita esiintyy Tyynellämerellä sekä Intian valtamerellä. Lajia on tavattu harvoin paikallisesti myös Välimerellä. Pikkukidushait uivat jopa 700 metrin syvyyksissä, ja niitä havainnoidaan usein mannerrinteillä. Joskus lajin yksilöitä havainnoidaan rannikoilla ja muilla matalilla vesillä.

Atlantin ja muiden merialueiden pikkukidushaiden välillä huomattiin  geneettisiä eroja, joten nykypäivänä *Hexanchus vitulus* eli atlantinkidushai luokistellaan eri lajiksi.

## Lisääntyminen
Pikkukidushait ovat ovovivipaarisia, ja poikasia syntyy kerralla noin 13–26.

## Käyttäytyminen
Pikkukidushain käyttäytymisestä ja muistakin piirteistä on hyvin vähän tietoa. Pikkukidushait elävät lähellä meren pohjaa, mutta nousevat usein pinnemmalle yön hämärtyessä. Pikkukidushain ei kirjattu hyökänneen ihmisten kimppuun ellei  niitä ei ole ensin häiritty.

## Ravinto
Pikkukidushai syö pieniä ja keskikokoisia kaloja sekä äyriäisiä.

## Lähteet
Michiru Nagatsu

**Michiru Nagatsu** (s. 31. elokuuta 1978) on japanilainen filosofi, joka on toiminut käytännöllisen filosofian professorina Helsingin yliopistossa vuodesta 2023 lähtien.

Nagatsu suoritti Tokion yliopistossa kandidaatintutkinnon julkisoikeuden oppiaineessa vuonna 2001 sekä maisterintutkinnon politiikan tutkimuksen oppiaineessa vuonna 2003. Vuonna 2005 hän valmistui maisteriksi yhteiskuntatieteiden filosofian oppiaineessa London School of Economics -yliopistossa. Vuonna 2009 hän väitteli tohtoriksi filosofiasta Exeterin yliopistossa. Tämän jälkeen hän työskenteli Manchesterin yliopistossa, Tallinnan teknillisessä yliopistossa sekä Helsingin yliopiston TINT Centre for Philosophy of Social Science -tutkimuslaitoksessa.

## Julkaisut
* Michiru Nagatsu: *Psychologizing Economic Man: Foundational Problems of Economics and Cognitive Science* (väitöskirja). Exeterin yliopisto 2009. Saatavilla internetissä
* Michiru Nagatsu ja Attilia Ruzzene (toim.): *Contemporary philosophy and social science: an interdisciplinary dialogue*. Bloomsbury Academic 2019.

## Lähteet
Eliseo Payán

**José Eliseo Payán Hurtado** (1. elokuuta 1825 – 30. kesäkuuta 1895) oli kolumbialainen lakimies, poliitikko ja sotilas. Toiminut Kolumbian varapresidenttinä 1887–1888.

## Lähteet
Kreivilä

**Kreivilä** voi tarkoittaa seuraavia asioita:
* Kreivilän kylä Myrskylässä
* Kreivilän kurssikeskus Matkun kylässä Forssassa
Andrei Tropillo

**Andrei Vladimirovitš Tropillo** (, k. 2024) oli venäläinen musiikkituottaja. Tropillo perusti AnTrop-levy-yhtiön, jonka studiossa äänitettiin  neuvostoliittolaisten rock-yhtyeiden, kuten Kinon, Mašina vremenin, Akvariumin ja Alisan, albumeita.

Tropillo asui ennen kuolemaansa kaksi vuotta Suomessa. Hän oli kuollessaan 73-vuotias.

## Lähteet

## Aiheesta muualla

*
Hyökkäys Ranskan suurlähetystöön Haagissa

**Hyökkäys Ranskan suurlähetystöön Haagissa** oli Japanin punaisen armeijakunnan tekemä hyökkäys ja sitä seurannut panttivanki- ja piiritystilanne Ranskan suurlähetystössä Haagissa, Alankomaissa. Tapahtumat alkoivat 13. syyskuuta 1974 ja kestivät viisi päivää. Hyökkäykseen liittyi myös kranaatti-isku kahvilassa Pariisissa.

## Tausta
Japanin punainen armeijakunta oli japanilainen kommunistinen järjestö, jonka tavoitteena oli kaataa Japanin hallinto ja aloittaa maailmanlaajuinen vallankumous. Järjestö teki useita iskuja ja salamurhia 1970-luvulla. Esimerkiksi paria vuotta aiemmin oli tapahtunut tuhoisa Tel Avivin lentoasemaisku.

## Tapahtumat
### Hyökkäys suurlähetystöön

Tapahtumat alkoivat perjantaina 13. syyskuuta 1974, kun kolme Japanin punaisen armeijakunnan jäsentä hyökkäsi sisään Ranskan suurlähetystöön Haagissa. Pian kolme alankomaalaista poliisia saapui paikalle ja heitä ammuttiin heti. Kaksi loukkaantui vakavasti ja kolmas vastasi tuleen.

Punainen armeijakunta vaati jäsenensä Yoshiaki Yamadan (myös nimellä Yatsuka Furuya) vapauttamista ranskalaisesta vankilasta, miljoonaa dollaria rahaa ja ranskalaista lentokonetta käyttöönsä. Panttivankeina lähetystössä oli yksitoista henkilöä, jotka uhattiin tappaa, jos vaatimuksiin ei suostuttaisi. Yksi panttivangeista oli Ranskan suurlähettiläs Jacques Senard. Lähetystön keskeisen sijainnin takia viranomaiset päättivät saada ratkaisun neuvottelemalla, eikä rynnäköllä rakennukseen. Alueella oli suuri määrä viranomaisia, jotka piirittivät hyökkääjien hallitsemia tiloja.

### Kahvilaisku Pariisissa
Panttivanki- ja piiritystilanteeksi edenneeseen Haagin iskuun liittyi toinen isku; 15. syyskuuta heitettiin käsikranaatti kahvilaan Saint-Germain-des-Présin kaupunginosassa Pariisissa, Ranskan pääkaupungissa. Iskussa kuoli kaksi ja loukkaantui 34 ihmistä. Palestiinan vapautuksen kansanrintama otti teosta vastuun ja vuonna 1996 sekä jälleen 2017 venezuelalainen terroristi Ilich Ramírez Sánchez tuomittiin iskun suorittamisesta ja muusta terrorismistaan. On sanottu, että juuri Pariisin isku painosti Ranskan hallitusta vapauttamaan Yamadan.

### Tilanteen päättyminen
Kaksi naispanttivankia vapautettiin maanantaina 16. syyskuuta. Loppujenkin panttivankien vapauttamiseksi, pitkien neuvotteluiden jälkeen, aamulla tiistaina 17. syyskuuta Ranska suostui vapauttamaan Yamadan, maksamaan 300&nbsp;000 dollaria lunnaita ja antamaan lentokoneen lennolle pois Alankomaista. Kone oli Air Francen Boeing 707. Ranska ei suostunut tarjoamaan miehistöä, joten lentäjät olivat alankomaalaisia. 

Hyökkääjät ja Yamada eli kaikki neljä terroristia kuljetettiin Amsterdamin Schipholin lentoasemalle, josta he lensivät annetulla koneella Adeniin, Etelä-Jemeniin tankkaamaan, minkä jälkeen kone kuljetti heidän Damaskokseen, Syyriaan. Alun perin oli tarkoitus lentää Libanoniin, mutta maa kielsi laskeutumisen. Terroristit pääsivät Syyriaan 18. syyskuuta ja heidät pakotettiin jättämään aseensa ja lunnasrahat. Syyria lupasi suojata heitä.

## Lähteet
Luettelo leivistä

**Luettelo leivistä** sisältää ruokaleipiä.

## B

* Bostonkakku

## C
* Chapati

## F
* Focaccia
* Fougasse

## G
* Grahamleipä

## H
* Hapattamalla kohotettu ruokaleipä
** Clabatta eli taikinajuuren avulla kohotettu vehnäleipä
** Hapanleipä eli taikinajuuren avulla hapatettu ja kohotettu yleensä ruisleipä
*** Jälkiuunileipä
*** Limppu
*** Reikäleipä
*** Revitty leipä
*** Ruisleipä
*** Ruislimppu
*** Ruissekaleipä
*** Viipaloitu leipä
** Hapanimeläleipä
*** Hapanimelälimppu eli setsuuri (varileipä, varilimppu, varikoinen)
*** Mallaslimppu
*** Mustaleipä eli saaristolaisleipä
*** Perunaleipä
** Hapankorppu
** Näkkileipä
* Happamaton ruisleipä
* Hedelmäleipä
* Hiivaleipä
* Hiivarieska
* Hunajaleipä eli hunajalla maustettu ruokaleipä

## I
* Imelälimppu eli sekaleipä, jossa ruisjauhojen on annettu imeltyä.

## J
* Joululimppu eli joululeipä
* Jyväsleipä

## K
* Kahvileipä
** mesileipä
** tippaleipä
** kahvikakut
*** hedelmäkakku
*** keikauskakku
*** kuppikakku
*** mokkakakku
*** murokakku
*** piimäkakku
*** porkkanakakku
*** sokerikakku
*** toscakakku
* Kauraleipä eli kaurahiutaleista ja vehnäjauhoista leivottu sekaleipä
* Keksi
**Suolakeksi
**Täytekeksi
**Vohvelikeksi
**Voileipäkeksi
* Korileipä eli puisessa korissa kohotettu ja paistettu ruokaleipä
* Korvapuusti
* Kylvöleipä

## L

* Leivos

## M
* Maustelimppu eli mausteilla höyrystetty paksu leipä
* Mausteleipä
* Moniviljaleipä
* Muffini
* Munkki

## N
* Naan

## O
* Ohraleipä eli kokonaan tai osaksi ohrajauhoja sisältävä ruokaleipä

## P
* Paahtoleipä
* Pannuleipä
* Pataleipä
* Patonki
* Peltileipä
* Pettuleipä eli hätäleipä
* Piimälimppu
* Pikkupulla
* Pitko
* Polakka eli vaalea poikkiviiltoinen vehnäleipä
** Olkileipä
** Silkko
*Pulla eli nisu eli vehnänen

## R
* Ranskanleipä
* Rinkeli
**Vaniljarinkeli
**Vesirinkeli
**Viipurinrinkeli
* Rouheleipä (rouhelimppu, rouhesämpylä) eli karkearakeisista jauhoista leivottu tai niillä päällystetty ruokaleipä
* Ruokakorppu
** laivakorppu eli kuivattu maissi- tai vehnäleipä

## S
* Sarvi eli sarven tai kuunsirpin muotoinen hiivataikinasta tai voitaikinasta leivottu leivonnainen
** Voisarvi eli croissant
* Sekahiivaleipä
* Sämpylä

## T
* Torttu
* Täysjyväleipä
* Täytekakku
**Kinuskikakku

## V
* Vierreleipä
* Viineri
**Kampaviineri
* Voileipäkakku
* Voisilmäpulla
* Vuokaleipä eli pitkänomaisessa vuoassa paistettu leipä

## Lähteet
Tiedonjulkistamisen neuvottelukunta

**Tiedonjulkistamisen neuvottelukunta** (TJNK) on Suomen opetus- ja kulttuuriministeriölle tietoa tuottava asiantuntijaelin. Sen tavoitteena on edistää luotettavan tiedon saatavuutta ja käyttöä yhteiskunnassa. Neuvottelukunta seuraa tutkitun tiedon kehitystä sekä Suomessa että kansainvälisesti. Kaudella 2025–2027 neuvottelukunnan puheenjohtajana toimii Liisa Suvikumpu Säätiöt ja rahastot ry:stä ja varapuheenjohtajana Maria Lassila-Merisalo Hämeen ammattikorkeakoulusta.

Neuvottelukunta tekee vuosittain esityksen Tiedonjulkistamisen valtionpalkinnon saajaksi. Lisäksi neuvottelukunta jakaa apurahoja.

## Lähteet

## Aiheesta muualla
* Tiedonjulkistamisen neuvottelukunnan verkkosivut
Maastojuoksun Suomen-mestaruuskilpailut 2024

**Maastojuoksun Suomen-mestaruuskilpailut 2024** käytiin 5. toukokuuta Kotkassa Puistolan urheilukentällä, ja reitti kiersi Katariinan meripuiston alueella. Järjestävänä seurana toimi Karhulan Katajaiset.

## Mitalistit

Lähde

## Lähteet
Katri Havu

**Katri Havu** (s. 4. maaliskuuta 1985 Siuntio) on suomalainen apulaisprofessori ja oikeustieteilijä. Hänen tutkimuksensa sijoittuu EU-oikeuden, kilpailuoikeuden ja vahingonkorvausoikeuden alaan. Havu toimii yksityisoikeuden apulaisprofessorina Helsingin yliopistossa (https://researchportal.helsinki.fi/en/persons/katri-havu). Havulle on myönnetty 2020 kansainvälinen tutkimuspalkinto, joka myönnetään norjalaisesta rahastosta kolmen vuoden välein nuorelle yksityisoikeuden tutkijalle ("Viggo Hagstrøms nordiske pris til unge privatrettsforskere").

## Lähteet
Cirencester

**Cirencester** on kaupunki Gloucestershiressa, Englannin lounaisosassa. Kaupungin paikalla on alun perin sijainnut kelttiheimo dobunnien pääkaupunki Corinium.

Cirencester on maatalouden keskus ja suosittu turistikohde. Kaupungissa toimii muun muassa Bingham Library Trustin taidemuseo sekä New Brewery Arts, jonka alueella on viktoriaanisen aikakauden panimo, taidegalleria, ateljeita, käsityömyymälä ja teatteri. Vuonna 2021 Cirencesterin väkiluku oli 20 229.

## Historia
### Antiikki

Kaupunki syntyi roomalaisella ajalla nimellä *Corinium*. Paikalla oli alun perin roomalaisen ratsuväen linnoitus noin vuosina 43–70 jaa. Myöhemmin paikalle kehittyi dobunnien heimon kaupunki. Heimon nimestä kaupunki sai lisänimen *Corinium Dobunnorum*. Kaupunki oli suurimmillaan 100-luvulla väkiluvultaan koko roomalaisen Britannian suurin kaupunki. Myöhemmin se hävisi väkiluvussa vain Londiniumille. Roomalaisajalla Coriniumia ympäröivät muurit, ja arkeologisissa kaivauksissa on löydetty muun muassa basilikan, amfiteatterin ja useiden huviloiden jäänteitä.

### Myöhempi historia

Saksit valtasivat kaupungin vuonna 577. Kuningas Henrik II vuokrasi alueelta maata augustiinimunkeille, jotka perustivat sinne luostarin. Luostari tuhoutui, kun Henrik VIII käynnisti luostareiden lakkauttamisen 1530-luvulla. Nykyisin alueella on puisto.

## Lähteet

## Aiheesta muualla
Hedelmäkakku

**Hedelmäkakku** on kahvileipänä käytetty kakku. Se valmistetaan laittamalla taikinan sekaan hedelmälohkoja tai -paloja, joskus myös kuivahedelmiä ja pähkinöitä.

Hedelmäkakku on suosittu leivonnainen joulun aikaan. Englantilainen hedelmäkakku kuorrutetaan tomusokerilla. Siihen käytetään konjakkia tai likööriä ja joskus hedelmäpalojen lisäksi käytetään hillottua appelsiininkuorta. Irlannissa tunnetaan barmbrack-niminen makea leipä, johon tulee hedelmää sekä teetä ja viskiä. Italiassa perinteinen panettone on pitkän valmistusprosessin leivonnainen, jossa on rusinoita ja kandeerattua sitruunan ja appelsiinin kuorta. Saksalainen stollen on rasvainen ja makea pullamainen hedelmäkakku, johon tulee kuivattua hedelmää, rusinoita, kandeerattua sitruunan ja appelsiinin kuorta sekä mantelia tai muita täytteitä, kuten marsipaania.

## Lähteet
Yhdistyneen kuningaskunnan parlamenttivaalit 1974 (lokakuu)

**Yhdistyneen kuningaskunnan parlamenttivaalit lokakuussa 1974** käytiin 10. lokakuuta 1974. Aiemmin samana vuonna helmikuussa käydyissä vaaleissa yksikään puolue ei saanut absoluuttista enemmistöä alahuoneeseen, ja pääministeri Harold Wilson julisti uudet vaalit muuttaakseen vähemmistöhallituksensa enemmistöhallitukseksi. Työväenpuolue sai alahuoneeseen pienen enemmistön.

## Lähteet
Candy Darling

**Candy Darling** (24. marraskuuta 1944 – 21. maaliskuuta 1974) oli yhdysvaltalainen näyttelijä, joka kuului Warholin supertähtiin. Hän oli transnainen, mutta häneen viitattiin aikanaan nimikkeellä "drag queen". Ilmaus "transsukupuolinen" yleistyi vasta hänen kuolemansa jälkeen.

## Elämä ja ura
Darlingin ristimänimi oli James Lawrence ("Jimmy") Slattery. Hänen vanhempansa olivat Theresa Phelan ja Jim Slattery. Hänellä oli velipuoli Warren äitinsä ensimmäisestä avioliitosta. Candy Darling varttui Massapequa Parkissa New Yorkin osavaltiossa. Hän keskeytti high schoolin, mutta opiskeli sitten kosmetologian oppilaitoksessa Baldwinin kylässä Hempsteadissa. Darling käytti alun perin ainakin dragnimiä Hope Slattery, Hope Dahl, Candy Dahl ja Candy Dane. Hänellä ei aikuisena ollut vakituista asumusta vaan hän asui ystävien ja tuttavien luona.

Darling tapasi Andy Warholin vuonna 1967 ja esiintyi ensimmäisessä näytelmässään vuonna 1967. Warhol maksoi osan hänen saamistaan hormonihoidoista. Darling tunnetaan varsinkin Paul Morrisseyn ohjaamista elokuvista *[[Flesh]]* (1968) ja *[[Women in Revolt]]* (1971), joita markkinoitiin Warholin elokuvina. Hän esiintyi myös muun muassa elokuvassa *[[Klute – rikosetsivä]]* (1971) ja Werner Schroeterin elokuvassa *[[Der Tod der Maria Malibran]]* (1972). Darling työskenteli off-Broadway- ja off-off-Broadway-teattereissa. Hänellä oli merkittävä rooli Tom Eyenin komedianäytelmän *The White Whore and the Bit Player* tuotannossa vuonna 1973. Darling haki elokuvan *[[Myra – herkkua helmoissa]]* nimirooliin, jonka kuitenkin sai Raquel Welch. Tämä oli Darlingille syvä pettymys.

Darling omaksui 1960-luvun lopussa kristillisen tieteen opetuksia ja kantoi useimpiin paikkoihin mukanaan Mary Baker Eddyn kirjaa *Science and Health with Key to the Scriptures*. Vuonna 1973 Darlingilla todettiin Cabrini Medical Centerissä "leukemia" ja "pahanlaatuinen kasvain mahassa". Myöhemmin hänen sairauttaan on pidetty lymfoomana. Darling sijoitettiin sairaalassa miesten osastolle, mutta hän sai lopulta oman huoneensa. Hänen sairautensa on väitetty liittyneen saatuihin hormonihoitoihin, mutta on epäselvää, oliko hormonien ja sairastumisen välillä mitään yhteyttä. Darling kuoli sairauteensa 29-vuotiaana.

## Vaikutus kulttuuriin
Darlingiin viitataan Rolling Stonesin laulussa "Citadel" (1967). Hänestä kerrotaan myös Lou Reedin lauluissa "Candy Says" (1969) ja "Walk on the Wild Side" (1972). Kuvat meikatusta Candy Darlingista sairaalavuoteella tulivat tunnetuiksi. Yksi kuvista otettiin Anohnin yhtyeen albumin *[[I Am a Bird Now]]* (2005) kanteen.

Vuonna 2024 Cynthia Carr julkaisi Darlingista kirjan *Candy Darling: Dreamer, Icon, Superstar*. Darlingista oli samanaikaisesti tekeillä elokuva, jossa häntä esittäisi Hari Nef. Lisäksi hänestä on tehty dokumentti *[[Beautiful Darling]]* (2010).

## Lähteet

## Aiheesta muualla
*
2,4-ksylidiini

**2,4-ksylidiini** (C8H11N) eli **2,4-dimetyylianiliini** on aniliinijohdannaisiin kuuluva aromaattinen orgaaninen yhdiste. Yhdistettä voidaan käyttää muiden orgaanisten yhdisteiden valmistamiseen.

## Ominaisuudet, valmistus ja käyttö
Huoneenlämpötilassa 2,4-ksylidiini on väritöntä tai kellertävää nestettä. Yhdiste liukenee hieman veteen ja paremmin useisiin orgaanisiin liuottimiin, esimerkiksi etanoliin, dietyylieetteriin ja bentseeniin. 2,4-ksylidiini on heikko emäs. Aine on ärsyttävää ja suuret pitoisuudet aiheuttavat methemoglobiinin muodostumista. Yhdiste voi myös olla karsinogeenista.

2,4-ksylidiiniä valmistetaan nitraamalla m-ksyleeniä tai ksyleenin isomeerien seosta ja pelkistämällä nitroryhmä aminoryhmäksi. Jos lähtöaineena käytetään ksyleenin isomeerien seosta, puhdistetaan tuote muodostamalla siitä vesiliukoinen asetaattisuola, josta se vapautetaan käsittelemällä emäksellä.

2,4-ksylidiinistä valmistetaan esimerkiksi atsovärejä ja muita väriaineita, maatalouskemikaaleja (amitratsi ja mefluididi) ja lääkeaineita (symiatsoli).

## Katso myös
* 2,6-ksylidiini

## Lähteet
Robert Hermann Schomburgk

**Robert Hermann Schomburgk** (5. kesäkuuta 1804 Freyburg am der Unstrut – 11. maaliskuuta 1865 Schöneberg) oli saksalaissyntyinen brittiläinen tutkimusmatkailija ja maanmittari, jonka rajaama "Schomburgkin linja" muodosti brittiläisen Guyanan (nykyisen Guyanan valtion edeltäjän) ja Venezuelan rajan.

## Elämä ja ura
Schomburgk oli protestanttisen papin poika ja kävi koulua Saksassa. Vuonna 1829 hän matkusti Yhdysvaltoihin, mutta lähti vuonna 1830 Neitsytsaariin kuuluvalle Anegadalle. Hän tutki saarta omalla kustannuksellaan ja lähetti Lontoon kuninkaalliselle maantieteelliselle seuralle raportin, joka teki niin suuren vaikutuksen, että vuonna 1835 seura antoi hänelle tehtäväksi tutkimusretken johtamisen Brittiläiseen Guayanaan. Hän suoritti tehtävänsä erittäin menestyksekkäästi ja löysi samalla Victoria Regia -jättilumpeen. Royal Geographical Society myönsi hänelle tutkimusretkestä kultamitalin vuonna 1840. Vuonna 1841 hän palasi Guayanaan kartoittamaan siirtokuntaa ja määrittelemään rajan Britannian hallituksen puolesta. Tuloksena oli Britannian Guyanan ja Venezuelan välinen väliaikainen raja, joka tunnetaan nimellä "Schomburgkin linja". Hänen palattuaan Englantiin hänet lyötiin ritariksi. Vuonna 1848 hänet nimitettiin Britannian konsuliksi Santo Domingoon Dominikaaniseen tasavaltaan ja vuonna 1857 Britannian konsuliksi Bangkokiin. Näissä viroissa toimiessaan hän jatkoi maantieteellisiä tutkimuksiaan. Hän jäi eläkkeelle julkisesta palveluksesta vuonna 1864 ja kuoli Berliinin lähellä 11. maaliskuuta 1865. Hän sai Königsbergin yliopistosta filosofian tohtorin arvon ja Jenan yliopistosta lääketieteen tohtorin arvon ja kunniamerkkejä Preussin, Saksin ja Ranskan hallituksilta. Hän kirjoitti teokset *Description of British Guiana* ja *History of Barbadoes*.

## Lähteet

## Aiheesta muualla

* Schomburgk, Robert Hermann, Encyclopaedia Britannica 1911, 11 ed. Wikiaineisto
Adolf Lüderitz

**Franz Adolf Lüderitz** (16. heinäkuuta 1834 Bremen – 24. lokakuuta 1886 Oranjejoki) oli saksalainen kauppias. Hänen hankkimistaan maa-alueista muodostettiin Saksan Lounais-Afrikka, nykyisen Namibian valtion edeltäjä.

## Elämä ja ura
Lüderitz kävi kauppakoulun. Suoritettuaan kolmivuotisen harjoittelun isänsä tupakkakauppayhtiössä Bremenissä Lüderitz etsi mahdollisuuksia Yhdysvaltojen tupakkamarkkinoilla, löysi työpaikan meksikolaisesta kauppayhtiöstä ja kokeili karjanhoitajan uraa yhtiön vararikon jälkeen. Vuonna 1859 hän siirtyi isänsä tupakkayritykseen. Avioliitto bremeniläisen varakkaan naisen kanssa teki hänestä taloudellisesti riippumattoman. Isänsä kuoleman jälkeen hän ryhtyi johtamaan yritystä, hankki maalaiskartanon ja vietti elämää "puoliksi tupakkakauppiaana ja puoliksi maanomistajana". Lopulta hän suuntautui ulkomaisiin hankkeisiin ja sai keväällä 1882 haltuunsa pääosan Kultarannikolla toimineesta kauppaliikkeestä. Toukokuussa 1883 hänen valtuutettu edustajansa teki namapäällikön kanssa sopimuksen, jolla Angra Pequeñan lahti ja sen ympäristö luovutettiin Lüderitzille. Lüderitz nimesi kauppapaikan Lüderitzbuchtiksi (nykyään Lüderitzin kaupunki Namibiassa). Elokuussa 1883 solmitulla sopimuksella hän osti myös viereisen rannikkoalueen, jonka hän nimesi Lüderitzlandiksi. Lüderitz pyysi toistuvasti turhaan Saksan hallitukselta suojelua hankinnoilleen, mutta sai lopulta 24. huhtikuuta 1884 keisarillisen suojeluilmoituksen. Otto von Bismarckin kielteisen suhtautumisen ja Britannian vastarinnan vuoksi Lüderitzin kauaskantoinen suunnitelma Lounais-Afrikan alueen laajentamisesta Afrikan itärannikolle asti epäonnistui. Lüderitz lähetti useita retkikuntia tekemään uusia ostosopimuksia päälliköiden kanssa ja etsimään käyttökelpoisia raaka-ainevarantoja. Yhteensä hän hankki 580&nbsp;000 neliökilometrin suuruisen alueen, jolla asui noin 200&nbsp;000 ihmistä. Lüderitz kulutti vähäisen pääomansa ja yksityisomaisuutensa eikä tehnyt toivomiaan kulta- ja timanttilöytöjä, ja joutui pian taloudelliseen ahdinkoon. Lopulta hänen oli myytävä maansa vastaperustetulle Saksan Lounais-Afrikan siirtomaayhdistykselle. Todennäköisesti 24. lokakuuta 1886 Lüderitz ja hänen toverinsa hukkuivat tutkimusmatkalla Oranjejoella.

## Lähteet

## Aiheesta muualla
Charlotte Witt

**Charlotte Witt** (s. 1951) on filosofian professori New Hampshiren yliopistossa Yhdysvalloissa . 

Wittin tutkimus keskittyy antiikin filosofiaan, metafysiikkaan ja feministiseen teoriaan. Hän on kirjoittanut laajasti sukupuolen metafysiikasta, erityisesti Aristoteleen metafysiikasta  sekä feministisestä metafysiikasta . Witt on kirjoittanut ja puhunut feministisen filosofian suhteesta perinteiseen filosofiseen diskurssiin, väittäen, että feministisen filosofian pysyvä kiinnostus perinteiseen diskurssiin on ollut historiallisen itseperusteluprosessin tulosta. Hän toteaa tuotannossaan että tämä prosessi on lähes identtinen muiden nousevien filosofisten oppialojen kanssa niiden noustessa valtavirtaan . Hän on myös julkaissut adoption ja perheen filosofiasta. Vuonna 1993 teoksessa *A Mind of One's Own: Feminist Essays on Reason and Objectivity,* Witt kuvasi kuuluvansa perinteisiin filosofisiin paradigmoihin tukeutuvaan filosofiyhteisöön, joka on joutunut ”feministisen hyökkäyksen” kohteeksi 

Teoksessa *The Metaphysics of Gender* Witt argumentoi sukupuolen olennaistamisen puolesta. Hän toteaa että sukupuoli on perustavanlaatuinen yhdistävä piirre, joka luo ja yhdistää kaikki muut yhteiskunnalliset roolit, joita ihmiset omaksuvat. Witt väittää, että feminismin tehtävä on uudelleenmuotoilla sukupuolirooleja siten, että ne eivät enää ole naisia sortavia .

## Lähteet
Marguerite Namara

**Marguerite Namara** (alun perin *Marguerite Evelyn Cecilia Banks*; 19. marraskuuta 1888 Cleveland, Ohio – 3. marraskuuta 1974 Marbella, Espanja) oli yhdysvaltalainen oopperalaulaja (sopraano), pianisti ja näyttelijä.

Namara esiintyi oopperarooleissa muun muassa Margueritena Charles Gounod'n *[[Faust (Gounod’n ooppera)|Faustissa]]*. Hän lauloi esimerkiksi Metropolitan-oopperassa. Namara piti myös resitaaleja, joissa lauloi ja säesti itseään pianolla. Hän sai taideopetusta Claude Monet'lta.

Namara esiintyi muun muassa mykkäelokuvassa *[[Stolen Moments (vuoden 1920 elokuva)|Stolen Moments]]*. Hän asui myöhemmällä iällään Espanjan Marbellassa, jossa kuoli vuonna 1974.

## Lähteet

## Aiheesta muualla
*
Timo Harrikari

**Timo Harrikari** (s. 1969 Iitti) on suomalainen yhteiskuntatieteilijä, joka toimii sosiaalityön professorina Helsingin yliopistossa. Aiemmin hän toimi sosiaalityön professorina Lapin yliopistossa. Hän väitteli yhteiskuntatieteiden tohtoriksi Jyväskylän yliopistossa vuonna 2004.

## Julkaisut

* Timo Harrikari: *Alaikäisyys ja rikollisuuden muuttuvat tulkinnat suomalaisessa lainsäätämiskäytännössä* (väitöskirja). Nuorisotutkimusseura 2004.
* Timo Harrikari: *Lasten ja nuorten kotiintuloaikoja koskevat käytännöt Etelä-Suomen läänin alueen kunnissa*. Etelä-Suomen lääninhallitus 2006.
* Timo Harrikari: *Riskillä merkityt: lapset ja nuoret huolen ja puuttumisen politiikassa*. Nuorisotutkimusseura 2008.
* Timo Harrikari: *Ehdollisesti rangaistujen nuorten valvonta*. Rikosseuraamuslaitos 2010.
* Timo Harrikari, Mirja Satka, Leena Alanen ja Elina Pekkarinen (toim.): *Lapset, nuoret ja muuttuva hallinta*. Vastapaino 2011.
* Timo Harrikari, Pirkko-Liisa Rauhala ja Elina Virokannas (toim.): *Social Change and Social Work: The Changing Societal Conditions of Social Work in Time and Place*. Ashgate 2014.
* Timo Harrikari: *Lastensuojelun historia — Tutkielma oikeussääntelystä, kulttuurisista kerrostumista ja hallinnan murroksista*. Vastapaino 2019.
* Markku Jahnukainen ja Timo Harrikari (toim.): *Lasten erityishuolto ja -opetus Suomessa*. Vastapaino 2024.

## Lähteet
Leinesfjorden

**Leinesfjorden** tai **Leinesfjord**  on taajama Steigenin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,27 neliökilometriä ja asukasluku 251 vuonna 2023.
## Lähteet

## Aiheesta muualla
Gene Ammons

**Eugene "Gene" Ammons** (myös "Jug"; 14. huhtikuuta 1925 Chicago, Illinois – 6. elokuuta 1974 Chicago, Illinois) oli yhdysvaltalainen jazzia soittanut tenorisaksofonisti.

Ammons oli boogie woogie -pianisti Albert Ammonsin poika. Hän varttui Chicagossa. Ammons sai ensimmäisen kerran valtakunnallista huomiota toimiessaan Billy Eckstinen big bandin jäsenenä vuosina 1944–1947. Hän soitti varhaisella urallaan myös King Kolaxin yhtyeessä ja vuonna 1949 Woody Hermanin big bandissa. Vuosina 1950–1952 Ammons toimi kiertävässä kokoonpanossa, jonka oli perustanut saksofonisti Sonny Stittin kanssa.

Myöhemmin Ammons johti omia yhtyeitään. Hän levytti muiden muassa Art Farmerin ja John Coltranen kanssa 1950-luvulla. Hän esiintyi säännöllisesti muiden muassa Sonny Stittin, James Moodyn ja Dexter Gordonin kanssa. Ammonsin levytys "My Foolish Heart" (1950) oli rhythm and blues -hitti. Enimmäkseen Ammons soitti soulvaikutteista lyyristä jazzia, jossa alun perin oli vahvoja vaikutteita Lester Youngilta.

Ammons suoritti vuosina 1962–1969 vankeusrangaistusta huumausainerikoksesta. Hän kuoli Chicagon Michael Reese Hospitalissa luusyöpään ja keuhkokuumeeseen elokuussa 1974. Luusyöpä oli todettu sattumalöydöksenä Ammonsin jouduttua 23. heinäkuuta sairaalahoitoon käsivarren murtuman takia. Ammonsilla oli vaimo ja kaksi lasta.

## Lähteet
Alfred Beit

**Alfred Beit** (15. helmikuuta 1853 Hampuri – 16. heinäkuuta 1906 Lontoo) oli oli saksalaissyntyinen brittiläis-eteläafrikkalainen pankkiiri. Hän oli Cecil Rhodesin läheinen yhteisyökumppani ja rahoittaja de Beersin timanttikaivoksissa ja Witwatersrandin kultakentillä ja Rhodesin imperialistisen politiikan voimakas tukija. Beit oli myös merkittävä hyväntekeväisyyden harjoittaja ja taiteenkerääjä.

## Elämä ja ura
Beit oli hampurilaisen varakkaan kauppiaan poika. Suku oli syntyperältään juutalainen ja uskonnoltaan luterilainen. Beit sai yksityisopetusta ja vietti vuoden 1874 Amsterdamissa, jossa hän tutustui timanttikauppaan. Vuonna 1875 hänet lähetettiin Saksassa hankitun kaupallisen koulutuksen jälkeen Etelä-Afrikan Kimberleyhin tutkimaan timanttien hyödyntämismahdollisuuksia. Hänellä oli siellä liikemiehinä toimivia sukulaisia, Lippertejä, ja yhdessä Julius Wernherin kanssa hän saavutti nopeasti johtavan aseman timanttikentillä ja pääsi läheiseen yhteyteen Cecil Rhodesin kanssa. Ilman Beitiä Rhodes ei ymmärtänyt liikeasioita tai ainakin tylsistyi niihin. Vuonna 1889 Rhodes ja Beit saivat aikaan eri timanttikaivosoikeuksien yhdistämisen De Beers Consolidated Mines Limitediksi, jonka pääosakas Beit oli. Beitin pääoman ja yritteliäisyyden ansiosta Transvaalin Witwatersrandin alueella aloitettiin syvälle ulottuva kaivostoiminta, ja hänellä oli suuri osuus Rand Mines Limited -pääyhtiössä. Beit oli ensimmäinen, joka tunnusti ensiluokkaisten kaivosinsinöörien palkkaamisen tärkeyden. Wernher, Beit & Co. siirsi vähitellen rahoitustoimintansa keskuksen Lontooseen, jossa siitä tuli Etelä-Afrikan kaivostoiminnan johtava yritys. Nopea edistyminen timantti- ja kultatuotannon kehittämisessä teki Beitista valtavan varakkaan miehen, ja hän käytti sitä tuhlailevasti Rhodesin Etelä-Afrikan-politiikan edistämiseen. Hän oli yksi British South Africa Companyn alkuperäisistä johtajista, ja toimi johtajana myös Rhodesia Railways -, Bechuanaland Railway Trust -, Beira Railway Company -, Consolidated Company - ja Bultfontein Mines -yhtiöissä. Hän oli todistamassa Rhodesin kanssa Jamesonin hyökkäystä käsittelevälle parlamentin alahuoneen tutkintalautakunnalle. Myöhemmin hän oli yksi Rhodesin edunvalvojista. Hän oli vahvasti omaksunut Rhodesin ajatukset brittiläisestä imperialismista. Hän tuki rahallisesti kevyttä ratsuväkeä (Imperial Light Horse) ja jalkaväkeä (Imperial Yeomanry) buurisodassa 1899–1902 ja lahjoitti Oxfordin yliopistoon siirtomaahistorian professuurin vuonna 1905. Hän antoi 100 000 puntaa yliopiston perustamiseen kotikaupunkiinsa Hampuriin ja 200 000 puntaa Johannesburgin yliopistolle. Hän oli innokas kerääjä ja jätti jälkeensä merkittävät taidekokoelmat (maurilaisia fajansseja, vanhojen hollantilaisten, Bartolomé Esteban Murillon ja englantilaisten romantikkojen maalauksia). Hän antoi 1 200 000 puntaa Kap–Kairon rautatien rakentamiseen ja testamenttasi miljoonia Hampurissa asuville sisaruksilleen. Hän rakennutti hienon talon Park Lanelle Lontooseen, mutta ei koskaan ollut näkyvästi esillä yhteiskunnallisessa elämässä. Beit kuoli naimattomana.

## Lähteet

## Aiheesta muualla
Steigenin kirkko

**Steigenin kirkko** () on Steigenin kunnassa Nordlandin läänissä Norjassa sijaitseva kivinen pitkäkirkko 1200-luvulta.
## Lähteet

## Aiheesta muualla
Leirangerin kirkko

**Leirangerin kirkko** () on Steigenin kunnassa Nordlandin läänissä Norjassa sijaitseva puinen pitkäkirkko vuodelta 1911.
## Lähteet

## Aiheesta muualla
Nordfoldin kirkko

**Nordfoldin kirkko** () on Steigenin kunnassa Nordlandin läänissä Norjassa sijaitseva puinen ja osin tiilinen kirkko vuodelta 1976. Se rakennettiin vuonna 1975 palaneen kirkon tilalle.

Nordfold gml kirke (cropped).jpg|Paikalla aiemmin sijainnut kirkko, joka paloi vuonna 1975.

## Lähteet

## Aiheesta muualla
Salten

**Salten** on Norjan piiri Nordlandin läänissä. Siihen kuuluu kahdeksan kuntaa, joiden yhteenlaskettu pinta-ala on 11&nbsp;361 neliökilometriä ja asukasluku 78&nbsp;698. Alueen suurin kaupunki on Bodø.

Storvika-fra-skaret-2009-08-18.jpg|Maisemaa Gildeskålissa.

## Kunnat

* Beiarn
* Bodø
* Fauske
* Gildeskål
* Hamarøy
* Saltdal
* Steigen
* Sørfold

## Lähteet
Emmanuel Saez

**Emmanuel Saez** (s. 26. marraskuuta 1972) on taloustieteen professori Berkeleyn yliopistossa Yhdysvalloissa. Hänen on sanottu olevan maailman tunnetuimpia tulonjaon, verotuksen ja eriarvoisuuden tutkijoita Thomas Pikettyn ja Branko Milanovićin ohella. Saezin julkaisuja on siteraattu yli  kertaa ja hänen H-indeksinsä on 147. Hänen päätyönsä yhdessä Thomas Pikettyn ja Gabriel Zucmanin kanssa keskittyy köyhien, keskiluokan sekä varakkaiden tulojen globaaliin seurantaan. 

## Koulutus
1994 matematiikan B.A., École Normale Supérieure, Pariisi, Ranska

1996 taloustieteen tutkinto, DELTA, Pariisi, Ranska

1999 taloustieteen tohtori, MIT

## Tutkimus
Emmanuel Saez on julkaissut laajasti optimaalisen verotuksen ja tulonsiirtojen teoriasta ja hänen tutkimuksensa ovat osoittaneet, että Yhdysvaltojen korkeimmin ansaitsevien osuus kattaa jatkuvasti suuremman osan väestön kokonaistuloista . Tutkimukset varallisuuden ja tulojen epätasa-arvosta ovat pääasiassa keskittyneet varallisuudeltaan ja tuloiltaan ylimpään prosenttiin kuuluviin (Yhdysvaltojen) kotitalouksiin. 

Teoksissaan Saez suosittelee teoreettisissa töissään yleisiä standardeja korkeampia verotuksia rikkaille, jopa 70&nbsp;% tai 90&nbsp;% verokantoja. Teoreettisen työnsä lisäksi Saez on julkaissut empiirisiä tutkimuksia, mitkä soveltavat hänen teoreettisen työnsä tuloksia empiirisesti suoraan Yhdysvaltojen kotitalousdataan. Hänen uraauurtava työnsä fokusointi korkeimpaan tulo- ja varallisuusjakaumaan on synnyttänyt tieteellistä konsensusta ihanteellisesta varallisuudenjaosta.

## Palkinnot
Saezille myönnettiin arvostettu taloustieteen John Bates Clark -mitali vuonna 2009 , MacArthur Fellowship vuonna 2010  ja Wihurin kansainvälinen palkinto (150&nbsp;000 euroa) vuonna 2023. 

## Huomautukset

## Lähteet

## Aiheesta muualla
* Saezin kotisivu Berkeleyn yliopiston verkkosivuilla
* Palkittu taloustieteilijä: Suomi on vielä hyvinvointivaltio, mutta länsinaapurissa sen perusteet on jo rapautettu Yle Uutiset 20.6.2024
Lasse Marhaug

**Lasse Marhaug** (s. 10. syyskuuta 1974 Steigen) on norjalainen äänisuunnittelija ja elektronisen musiikin säveltäjä. Häntä pidetään norjalaisen noise-musiikin edelläkävijänä. 
## Lähteet

## Aiheesta muualla
Leila Jantunen

**Leila Jantunen** (o.s. Lark, 3. huhtikuuta 1940 – 14. huhtikuuta 2024 Helsinki) oli suomalainen kotitalousopettaja. Hän julkaisi useita keittokirjoja ja toimi juontajana Mainostelevision *[[Tänään kotona]]* -ohjelman ruokaosuudessa ja esiintyi televisiomainoksissa. Jantusen isä oli liikemies Karl Lark.

## Teokset
*
*
*
*
*
*
*
*

## Lähteet
Sébastien Érard

**Sébastien Érard** (5. huhtikuuta 1752 Strasburg – 5. elokuuta 1831) oli ranskalainen soitinrakentaja. Érardia voidaan pitää sekä nykymuotoisen pianon että harpun kehittäjänä.

## Elämä ja ura
Érard oli puusepän poika. Hän osoitti poikana suurta taipumusta käytännölliseen geometriaan ja arkkitehtoniseen piirtämiseen, ja isänsä työpajassa hän pystyi jo varhain hyödyntämään taitojaan. Hänen ollessaan 16-vuotias hänen isänsä kuoli, ja hän muutti Pariisiin, jossa hän sai töitä cembalovalmistajalta. Täällä hänen huomattava rakennustaitonsa aiheutti nopeasti kateutta hänen mestarissaan ja johti hänen erottamiseensa. Pian Érard kuitenkin herätti myös arvostettujen muusikoiden ja soitinrakentajien huomion. Ennen kuin hän täytti 25 vuotta, hän ryhtyi yrittäjäksi, ja hänen ensimmäinen työpajansa oli huone de Villeroin herttuattaren talossa, ja herttuatar kannusti häntä lämpimästi. Siellä hän rakensi vuonna 1780 ensimmäisen fortepianonsa, joka oli myös yksi ensimmäisistä Ranskassa valmistetuista. Se toi valmistajalleen nopeasti niin suuren maineen, että pian hän sai niin paljon tilauksia, että hän kutsui apuun veljensä Jean Baptisten, jonka kanssa hän perusti Faubourg Saint-Germainin rue de Bourbonille pianotehtaan, josta tuli muutamassa vuodessa yksi Euroopan tunnetuimmista. Ranskan vallankumouksen puhjettua hän lähti Lontooseen, jonne hän perusti tehtaan. Palattuaan Pariisiin vuonna 1796 hän toi pian sen jälkeen markkinoille englantilaisen mallin mukaan valmistettuja ja omia parannuksiaan sisältäviä grand pianoforteja. Vuonna 1808 hän vieraili jälleen Lontoossa, jossa hän valmisti kaksi vuotta myöhemmin ensimmäisen harppunsa. Hän oli jo aiemmin tehnyt useita parannuksia harppujen valmistukseen, mutta uusi soitin oli valtava edistysaskel kaikkiin hänen aiemmin valmistamiinsa soittimiin nähden, ja se sai sellaisen maineen, että hän omistautui jonkin aikaa yksinomaan sen valmistukselle. Vuonna 1812 hän palasi Pariisiin ja jatkoi pianojen ja harppujen kehitystä.

## Lähteet

## Aiheesta muualla
Løpsmarka

**Løpsmarka**  on taajama Bodøn kunnassa Nordlandin läänissä Norjassa. Taajaman pinta-ala on 0,7 neliökilometriä ja asukasluku 2&nbsp;302 vuonna 2023.
## Lähteet

## Aiheesta muualla
William Syrjälä

**William "Bill" Syrjälä** (myös muodossa **William Syrjala**, alkup. nimi: **Vilho Armas Syrjälä**, 31. maaliskuuta 1898, Vesivehmaa, Asikkala – 4. huhtikuuta 1993, Palm Beachin piirikunta, Florida) oli amerikansuomalainen muusikko ja säveltäjä, joka soitti trumpettia, viulua ja rumpuja useissa tanssiorkestereissa sekä jazz- että klassisen musiikin yhtyeissä.

Syrjälä oli naimisissa harmonikkataiteilija Viola Turpeisen kanssa. Turpeinen kuoli vuonna 1958. Syrjälä levytti Turpeisen kanssa kuusi kappaletta Victor-levymerkille kesäkuussa 1934. Viola Turpeinen Trio -nimisessä kokoonpanossa Syrjälä soitti trumpettia. Vuonna 1931 Syrjälä levytti trumpetistina Antti Kosolan orkesterin ja Hiski Salomaan kanssa kolme laulua.

Syrjälä oli myös säveltäjä. Hänen tunnetuimpia sävellyksiään on ”Unelmavalssi”.

## Lähteet

## Kirjallisuutta
*
Tverlandetin kirkko

**Tverlandetin kirkko** () on Bodøn kunnassa Nordlandin läänissä Norjassa sijaitseva tiilikirkko vuodelta 1983.
## Lähteet

## Aiheesta muualla
Prefiksi (täsmennyssivu)

**Prefiksi** ( URN-tunnisteessa 
* wiki-verkkosivuston nimen edessä oleva osa, joka ilmaisee nimiavaruuden
* puhelinnumeron etuliite

## Lähteet
Mala Danylivka

**Mala Danylivka** () on taajama Ukrainan Harkovan alueen Harkovan piirissä. Taajama sijaitsee Donetsjoen vesistöön kuuluvan Lopanjoen varrella, 12 kilometriä aluekeskus Harkovan keskustasta pohjoisluoteeseen ja linnuntietä noin 27 kilometriä Venäjän rajasta etelään. Käytännössä Harkovan kehätien luoteispuolella sijaitseva omakotivaltainen Mala Dalylivka on osa Harkovan taajamarakennetta. Mala Danylivkassa on Belgorodista Harkovaan johtavan rataosuuden kaksi rautatieasemaa (Lozovenka ja Pidmiska).

Tammikuun keskilämpötila on −7,1 ja heinäkuun +20,4 celsiusastetta. Keskimääräinen vuosisademäärä on 528 millimetriä.

Ennen Venäjän hyökkäyssotaa (2022–), taajaman väkiluvuksi arvioitiin 8&nbsp;085 (1.1.2022). Vuoden 2001 väestönlaskennassa taajamassa oli 7&nbsp;489 asukasta, joista enemmistö oli ukrainalaisia. Vuonna 1989 taajamaan kirjattiin 8&nbsp;421 asukasta.

## Historia

Kirjallisissa lähteissä paikkakunta on tunnettu vuodesta 1714.

Kaupunkityyppisen taajaman asema sillä oli vuosina 1938-2024. Ukraina lakkautti tammikuussa 2024 kaupunkityyppiset taajamat osana Neuvostoliittoon liittyvistä käsitteistä luopumista. Heinäkuun 2020 aluehallinnollisen uudistuksen yhteydessä Mala Danylivkasta tuli osa Harkovan piiriä; tätä ennen se kuului Derhatšin piiriin.

### Venäjän hyökkäyssodan 2022– aika
Osana Ukrainaan kohdistamaansa hyökkäyssotaa (2022–), Venäjän miehittäessä Harkovan alueen pohjoisosaa, Harkovan luoteislaidalla sijaitsevaan Mala Danylivkan taajamaan kohdistettiin useasti muun muassa pommituksia, tykistö- ja kranaattitulitusta. Amnesty Internationalin mukaan Venäjä syyllistyi mahdollisesti sotarikoksiin esimerkiksi vuonna 2022 tulittaessaan Mala Danylivkaa rypäleammuksin ja haavoittaen näin menetellen siviilejä siviiliasutusalueella. Myös Harkovan alueen pohjoisosasta vetäytymisensä jälkeen Venäjä on kohdistanut taajamaan sotatoimia, esimerkiksi alkuvuonna 2024 ohjusiskuja ja pommituksia liitopommein.


Храм Іоанна Златоуста Мала Данилівка (1).jpg|Johannes Khrysostomoksen kirkko Mala Danylivkassa.
Kharkov zoo-veterinary academy.jpg|Harkovan eläinlääketieteellisen akatemian julkisivua.


## Lähteet

## Aiheesta muualla

* Mala Danylivkan hromada  (gromada.info)
Tex Ritter

**Woodward Maurice "Tex" Ritter** (12. tammikuuta 1905 Murvaul, Texas – 2. tammikuuta 1974 Nashville, Tennessee) oli yhdysvaltalainen countrylaulaja ja lännenelokuvien näyttelijä.

Ritter varttui maatilalla Beaumontissa. Vuonna 1922 hän pääsi Texasin yliopistoon, Austiniin, jossa hän opiskeli pääaineenaan oikeustiedettä. Ritter kuitenkin keskeytti opintonsa ja liittyi teatteriseurueeseen New Yorkissa vuonna 1928. Opiskellessaan Texasissa Ritter piti omaa viikottaista radio-ohjelmaansa, jossa lauloi cowboylauluja. New Yorkista hän lähti lyhyesti opiskelemaan Chicagon Northwestern Universityyn. Ritter kuitenkin palasi pian New Yorkiin ja esiintyi useissa Broadway-tuotannoissa, joihin kuului *[[Green Grow the Lilacs]]* (1931).

Ritter menestyi esiintyjänä ja alkoi juontaa radio-ohjelmia, kuten *Tex Ritter's Campfirea* ja *Cowboy Tom's Roundupia*. Vuonna 1933 hän pääsi äänittämään tuottaja Art Satherleyn kanssa muun muassa kappaleen "Rye Whiskey" (1933). Hollywood-tuottaja Edward Finney kiinnitti huomionsa Ritteriin, joka pääsi tämän avulla esiintymään elokuvaan *[[Song of the Gringo]]* (1936). Ritter esiintyi kaikkiaan kymmenissä elokuvissa, joihin kuuluivat myös muiden muassa *[[Trouble in Texas]]* (1937) ja *[[Take Me Back to Oklahoma]]* (1940). Vuonna 1942 Ritter solmi levytyssopimuksen Capitol Recordsin kanssa. Hänen hitteihinsä kuuluivat "I'm Wastin' My Tears on You" (1944), "You Two-Timed Me One Time Too Often" (1945), "You Will Have to Pay" (1945), "Rock and Rye" (1948) ja "Daddy's Last Letter (Private First Class John H. McCormick)" (1950). Vuonna 1952 Ritter äänitti tunnuslaulun lännenelokuvaan *[[Sheriffi (elokuva)|Sheriffi]]*. Hän oli yksi ensimmäisistä countrymuusikoista, jotka julkaisivat konseptialbumeita. Vuonna 1961 Ritter palasi hittilistoille kappaleellaan "I Dreamed of a Hillbilly Heaven" (1961). Hän lauloi countryn lisäksi isänmaallisia lauluja, virsiä ja meksikolaisia kappaleita. Hän juonsi vuosina 1953–1960 countryohjelmaa *[[Town Hall Party]]*.

Vuonna 1963 Ritter aloitti kaksivuotisen kauden Country Music Associationin puheenjohtajana. Hänet otettiin Country Music Hall of Fameen vuonna 1964. Ritter muutti vuonna 1965 Nashvilleen, jossa hän liittyi Grand Ole Opryyn ja juonsi radion countryohjelmaa Ralph Emeryn kanssa. Ritter oli vuoden 1970 vaaleissa ehdolla republikaanisen puolueen ehdokkaaksi Yhdysvaltain senaatin jäseneksi. Ritter kuoli sydäninfarktiin tammikuussa 1974. Hänen pojastaan John Ritteristä tuli suosittu näyttelijä.

## Lähteet

## Aiheesta muualla
*